**CENU APTAUJA NR. TNPz 2021/27**

**Ēkas**

**“Spirta dedzinātava” jumta atjaunošana, Strazdē, Strazdes pagasts, Talsu novads**

**INSTRUKCIJA PRETENDENTAM**

1. **Iepirkuma priekšmets**

Iepirkuma priekšmets ir **“Ēkas“Spirta dedzinātava” jumta atjaunošana”.**

Veicamo darbu apjomi norādīti pievienotajā pielikumā.

Paredzamais līguma izpildes laiks - trīs mēneši pēc līguma noslēgšanas.

Darbu izpildes vieta: “Spirta dedzinātava”, Strazde, Strazdes pagasts, Talsu novads.

**Līgums ar šīs cenu aptaujas uzvarētāju tiks noslēgts nekavējoties pēc finansējuma piešķiršanas.**

1. **Piedāvājuma iesniegšanas vieta.**

Piedāvājumu var iesniegt, nosūtot pa e-pastu [iepirkumi@talsi.lv](mailto:iepirkumi@talsi.lv) līdz 2021.gada 6. maijam plkst.10.00

Kontaktpersona – Ivars Maķevics, Strazdes pagasta pārvaldes Komunālās daļas speciālists, tel.29378778, [ivars.makevics@talsi.lv](mailto:ivars.makevics@talsi.lv)

1. **Piedāvājuma noformēšana.**

Piedāvājumam pilnībā jāatbilst izstrādātās būvniecības dokumentācijas prasībām. Piedāvājums jāiesniedz, sagatavojot pievienoto piedāvājuma formu.

Piedāvājums jāsagatavo saskaņā ar LBN 501-17 “Būvizmaksu noteikšanas kārtība”.

Pēc piedāvājuma iesniegšanas termiņa beigām pretendents nevar grozīt savu piedāvājumu.

1. **Piedāvājuma cena**

Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN.

1. **Samaksas nosacījumi**

Visa līgumā paredzētā summa tiks samaksāta 15 dienu laikā pēc pieņemšanas-nodošanas akta parakstīšanas.

1. **Informācijas sniegšana**

Visi jautājumi par iepirkuma priekšmetu adresējami 2.punktā minētai kontaktpersonai. Pirms piedāvājuma iesniegšanas pretendentiem ir obligāti jāapseko objekts, to var apsekot 29.aprīlī no 9.00 līdz 12.00

1. **Prasības pretendentam**

Darba veicējam jābūt derīgai Būvkomersanta reģistrācijas apliecībai.

**Pretendentam jābūt ar pieredzi jumtu atjaunošanas darbu veikšanā ar pabeigtu objektu pēdējo trīs gadu laikā. Pretendentam jānorāda šo objektu ekspluatācijā nodošanas laiks.**

1. **Piedāvājumu iesniegšana, vērtēšana un lēmuma pieņemšana**

Piedāvājumus iesniedz, nosūtot uz e-pastu: [iepirkumi@talsi.lv](mailto:iepirkumi@talsi.lv). Piedāvājumi, kas iesniegti pēc publikācijā norādītā termiņa, netiks vērtēti.

**Iestāde:**

* Pārbaudīs piedāvājumu atbilstību Instrukcijā pretendentam norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām uzaicinājumā norādītajām prasībām. Neatbilstošie piedāvājumi netiks vērtēti.
* Pārbaudīs piedāvājumu atbilstību būvniecības dokumentācijas prasībām. Par atbilstošiem tiks uzskatīti tikai tie piedāvājumi, kuri atbilst visām būvniecības dokumentācijas norādītajām prasībām. Neatbilstošie piedāvājumi netiks vērtēti.
* Atsauksmes par pretendenta iepriekš veikto darbu kvalitāti tiks pārbaudīta Būvniecības informācijas sistēmā.
* No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
* 3 darba dienu laikā pēc lēmuma pieņemšanas informēs visus pretendentus par pieņemto lēmumu.
* Līguma noslēgšanas brīdī uzņēmējam jāuzrāda noslēgts līgums ar sertificētu atkritumu poligonu par būvgružu utilizāciju un darbu beigās jāuzrāda pavadzīme par būvgružu utilizāciju dotajā atkritumu poligonā.

1. **Līgums**

Pēc pasūtītāja paziņojuma par finansējuma piešķiršanu, pretendentam divu darba dienu laikā jāierodas Strazdes pagasta pārvaldē parakstīt sagatavoto būvniecības līgumu un pēc līguma noslēgšanas trīs darba dienu laikā ir jāuzsāk darbi objektā.

1. **Lēmums par cenu aptaujas izbeigšanu bez līguma slēgšanas.**

Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi, vai iesniegtie piedāvājumi neatbilda uzaicinājumā un tehniskajā specifikācijā noteiktajām prasībām, kā arī citos gadījumos saskaņā ar Likumu.